《宿王耕云山庄期衍师不至就题竹上》
宋代·张掞

山馆绝尘交，唯容谢公屐。
洗酌松下泉，题诗涧边石。
吟僧期不来，掩琴坐岑寂。
貌此林外影，雨余正凝碧。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。